*Projekts*

LATVIJAS REPUBLIKAS MINISTRU KABINETS

# 2015.gada \_\_\_.\_\_\_\_\_\_\_

Rīgā

Rīkojums Nr.\_\_\_

(prot. Nr.\_\_\_ \_\_\_.§)

**Grozījumi Darbības programmā pārtikas un pamata materiālās palīdzības sniegšanai vistrūcīgākajām personām 2014.-2020.gada plānošanas periodā**

1. Izdarīt programmā „Darbības programma pārtikas un pamata materiālās palīdzības sniegšanai vistrūcīgākajām personām 2014.-2020. gada plānošanas periodā” (atbalstīta ar Ministru kabineta 2014. gada 3. septembra rīkojumu Nr. 475 „Par Darbības programmu pārtikas un pamata materiālās palīdzības sniegšanai vistrūcīgākajām personām 2014.-2020. gada plānošanas periodā” un apstiprināta ar Eiropas Komisijas lēmumu 30.10.2014.) šādus grozījumus:
   1. papildināt sadaļu “Izmantotie saīsinājumi” ar saīsinājumiem šādā redakcijā:

“LM - Labklājības ministrija

PO – Partnerorganizācija atbilstoši definīcijai, kas noteikta Fonda regulas 2. panta 3.punktā;

* 1. aizstāt visā tekstā vārdus “partnerorganizācija” (attiecīgā locījumā) ar saīsinājumu “PO”;
  2. izteikt 16. punktu šādā redakcijā:

“PO papildpasākumus var organizēt telpās, kas ir pieejamas mērķa grupai vai vistrūcīgāko personu dzīvesvietā, ievērojot mērķa grupas vajadzības.”;

* 1. aizstāt 22. punkta pirmajā teikumā vārdus “kura dēļ” ar vārdu “kādēļ”;
  2. izteikt 22. punkta pēdējo teikumu šādā redakcijā:

“DP neparedz atbalstu mācību un papildu literatūras, uzskates līdzekļu, didaktisko spēļu, digitālo mācību līdzekļu, resursu, izdales materiālu, mācību tehnisko līdzekļu un materiālu, iekārtu, aprīkojuma nodrošināšanai vai citu piederumu, kas tiek apmaksāti no izglītības iestādes vai cita publiskā finansējuma, nodrošināšanai.”;

* 1. aizstāt 23. punkta otrajā teikumā vārdu “izdales” ar vārdu “glabāšanas”;
  2. svītrot 30. punktu;
  3. svītrot 15. un 16.atsauci;
  4. izteikt 32. punktu šādā redakcijā:

“(31) DP atbalsts, ieskaitot papildpasākumus, tiks sniegts bērnu materiālās nenodrošinātības risināšanai caur viņu ģimenēm, novirzot tam indikatīvi 9,45 miljonus euro publiskā finansējuma.”;

* 1. svītrot 17.atsauci;
  2. izteikt 34., 35., 36. un 37. punktu šādā redakcijā:

“(34) Kritērijus vistrūcīgāko personu identifikācijai, kas tiesīgas saņemt Fonda līdzfinansēto palīdzību, ierosinās LM, izvērtējot aktuālos statistikas datus par iedzīvotājiem, kuri saņem pašvaldību sociālo palīdzību vai palīdzību krīzes vai ārkārtas situācijās, iedzīvotājiem, kuru ienākumi ir zemāki par valstī noteikto minimālo ienākumu līmeni vai kuriem piešķirts trūcīgas vai maznodrošinātas personas statuss.

(35) Kritērijus definē Ministru kabineta noteikumos Fonda ieviešanas jomā, pēc iespējas izmantojot jau darbojošos mehānismus un nepalielinot administratīvo slogu DP īstenošanā iesaistītajām PO. LM konsultēsies ar partneriem un ieinteresētajām pusēm par galasaņēmēju atbilstības kritēriju noteikšanu, saskaņojot MK noteikumu projektu un paredzot gan rakstisku atzinumu sniegšanu par priekšlikumu, gan saskaņošanas sanāksmes.

(36) Pašvaldību sociālie dienesti jau šobrīd vērtē mājsaimniecības ienākumu un materiālā stāvokļa līmeni saskaņā ar normatīvajiem aktiem sociālo pakalpojumu un sociālās palīdzības jomā un izsniedz izziņu par personas atbilstību trūcīgas vai maznodrošinātas mājsaimniecības statusam. Savukārt gadījumos, kad mājsaimniecība formāli neatbilst trūcīgas vai maznodrošinātas mājsaimniecības statusa piešķiršanai, un/vai ģimene vai atsevišķi dzīvojoša persona ir nonākusi krīzes situācijā, pašvaldības sociālais dienests var sniegt izziņu, norādot, ka personai ir nepieciešama tūlītēja palīdzība ārkārtas situācijas risināšanai.

(37) Lai ņemtu vērā sociāli ekonomiskās situācijas izmaiņas, kā arī DP īstenošanas gaitu un novērtēšanas rezultātus, LM reizi gadā pārskatīs mērķa grupas kritēriju atbilstību situācijai, ievērojot iepriekš noteikto konsultēšanās un lēmuma paziņošanas kārtību.”;

* 1. izteikt 3.2. sadaļas “Darbību atlase” tekstu šādā redakcijā:

“(38) DP mērķu sasniegšanu nodrošinās trīs darbību veidi:

* + Pārtikas un/vai pamata materiālās palīdzības iegāde (t.sk., transportēšana uz PO noliktavām). Šo darbību atlasi organizē, ievērojot normatīvos aktus publisko iepirkumu jomā. Katra darbība aptver 12 līdz 36 mēnešus;
  + Pārtikas un/vai pamata materiālās palīdzības izdalīšana vistrūcīgākajām personām, attiecīgos gadījumos to apvienojot ar papildpasākumu īstenošanu. Katra darbība aptver 12 līdz 36 mēnešus;
  + Tehniskās palīdzības (TP) darbības, atbilstoši Fonda regulas 27.panta ceturtajai daļai. TP darbību atlasi organizē vienu reizi DP īstenošanas laikā.

(39) Visiem darbību veidiem piemēro šādus kopējos kritērijus:

* + Darbība atbilst attiecināmības noteikumiem, kas noteikti Fonda regulas 22.panta otrajā, trešajā un ceturtajā daļā, 23.panta pirmajā, piektajā un sestajā daļā, 26.panta otrajā daļā (izņemot TP), 26.panta trešajā daļā (piemēro TP) un 26.panta ceturtajā daļā,
  + Darbības īstenošanā ievēroti Fonda regulas 5.panta vienpadsmitajā, divpadsmitajā t.sk., arī nacionālā līmenī saistošās Publiskā iepirkuma likuma prasības, ja attiecināms), kā arī Fonda regulas trīspadsmitajā un četrpadsmitajā daļā noteiktie principi.
  + Darbība atbilst Fonda un DP atbalsta jomām.

(40) Pirmā veida darbību atlasē piemēro šādu specifisko kritēriju: darbība nodrošina pārtikas vai pamata materiālās palīdzības piegādi uz visām izdales vietām Latvijā.

(41) Specifiskie kritēriji, ko piemēro otrā veida darbību atlasei:

* + - * darbības īsteno konkursa kārtībā atlasītās PO (atlases kritēriji norādīti DP 3.3.sadaļā).
      * PO ir pietiekama kapacitāte otrā veida darbības satura nodrošināšanai.
      * Šie kritēriji tiks piemēroti pieejamā budžeta ietvaros.

(42) Specifiskais kritērijs, ko piemēro TP darbību atlasei- darbība atbilst Fonda regulas 27.panta ceturtajā daļā noteiktajām funkcijām un DP noteiktajām iestāžu atbildībām.

(421) Sadarbības iestāde (SIF) nodrošina darbību atlasi, slēdzot līgumu ar Fonda finansējuma saņēmēju (arī SIF) un veicot PO atlasi. Sadarbības iestāde slēdz vienošanos ar finansējuma saņēmēju, kas ir noteikts Fonda vadības likumā. SIF nodrošina, ka funkcijas, ko tas pilda kā sadarbības iestāde, ir nodalītas no funkcijām, ko tas pilda kā finansējuma saņēmējs (funkcijas nodrošinās divas atsevišķas SIF struktūrvienības). Fonda finansējuma saņēmējs izvēlas organizācijas, kas piegādās pārtiku un pamata materiālo palīdzību, izsludinot publiskā iepirkuma procedūru. Sadarbības iestāde organizē PO atlasi, izsludinot atklātu iesniegumu konkursu.”;

* 1. izteikt 3.3. sadaļas “Partnerorganizāciju atlase” 44., 45., 46., 47. punktu šādā redakcijā:

“(44) Atbilstības kritēriji:

* + PO ir viens no šādiem statusiem:
    - organizācija ir reģistrēta atbilstoši biedrību un nodibinājumu vai reliģisko organizāciju statusu reglamentējošo normatīvo aktu prasībām, un tās darbības veids iepriekšējos 12 mēnešus no iesnieguma iesniegšanas brīža ir bijis labdarība vai sociāli mazaizsargāto personu grupu sociālās labklājības celšana;
    - pašvaldība vai tās iestāde;
  + PO ir administratīva, finansiāla un darbības spēja, lai nodrošinātu:
    - pārtikas un citas pamata materiālās palīdzības drošu uzglabāšanu un izdalīšanu personām, kas ir tiesīgas attiecīgo palīdzību saņemt,
    - papildpasākumus (tieši vai netieši), izņemot gadījumus, kad individuālos mācību piederumus izdala izglītības iestādēs,
    - ar darbību īstenošanu saistīto informācijas un publicitātes, uzraudzības un novērtēšanas prasību ievērošanu.

(45) Kvalitātes vērtēšanas kritēriji:

* + - PO pieredzes ilgums labdarības un sociāli mazaizsargāto personu grupu, kas atbilst DP mērķa grupai, sociālās labklājības celšanā;
    - PO pieredzes ilgums publiskā finansējuma (ES, valsts vai pašvaldību) apsaimniekošanā;
    - PO tieša vai netieša pieredze iesniegumā plānoto papildpasākumu īstenošanā;
    - PO teritoriālais pārklājums.

(46) PO atlasi pārtikas izdalīšanas veikšanai organizē DP īstenošanas sākumā. Vismaz vienreiz programmas īstenošanas periodā jāveic atlasīto PO pārskatīšana, tāpat papildu partnerorganizāciju atlasi var organizēt, lai veiktu individuālo mācību piederumu izdalīšanu, kā arī lai nodrošinātu palīdzības izdalīšanu visā valsts teritorijā, arī gadījumos, ja kāda partnerorganizācija pārtrauc dalību DP īstenošanā vai arī tiek izslēgta no dalības DP īstenošanā, jo tā nepilda īstenošanas nosacījumus.

(47) Iesnieguma PO atlasei iesniedzējiem būs tiesības apvienoties savā starpā, lai nodrošinātu teritoriālo pārklājumu vai īstenotu papildpasākumus.”

* 1. izteikt 54. punkta pirmo teikumu šādā redakcijā:

“Fonda uzraudzībai nepieciešamo datu uzkrāšanas vajadzībām tiks izveidota informācijas sistēma (turpmāk - IS).”;

* 1. aizstāt 54. punkta otrajā un trešajā teikumā vārdu “sistēma” (attiecīgā locījumā) un “informācijas sistēma” (attiecīgā locījumā) ar saīsinājumu “IS”;
  2. izteikt 55. punkta pirmo teikumu šādā redakcijā:

“Finansējuma saņēmējam (turpmāk - FS) un PO noteiktās ziņošanas prasības pamatā balstīsies uz EK deleģētajā aktā[[1]](#footnote-1) noteiktajām datu uzkrāšanas prasībām.”;

* 1. aizstāt 55. punkta tekstā vārdu “finansējuma saņēmējs” (attiecīgā locījumā) ar saīsinājumu “FS”;
  2. papildināt 3.6. sadaļu “Uzraudzība un novērtēšana” ar 551., 552. un 553. punktu šādā redakcijā:

“(551) FS tiks izvirzīta prasība ziņot sadarbības iestādei par atskaites periodā uz PO noliktavām faktiski piegādāto pārtikas atbalstu un pamata materiālo palīdzību atbilstoši vienošanās nosacījumiem starp sadarbības iestādi un FS. Balstoties uz FS sniegtās informācijas, sadarbības iestāde uzkrās IS informāciju par noteiktajā atskaites periodā sasniegtajiem resursu rādītājiem, iznākuma rādītājiem, kas raksturo izdalīto pārtikas atbalstu un iznākuma rādītājiem, kas raksturo izdalīto pamata materiālo palīdzību.

(552) PO tiks izvirzīta prasība sniegt sadarbības iestādei informāciju par izdalīto pārtikas paku un pamata materiālās palīdzības paku skaitu un personu skaitu, kas atskaites periodā faktiski saņēmušas pakas atbilstoši līguma vai vienošanās nosacījumiem starp sadarbības iestādi un PO. Balstoties uz PO sniegto informāciju, sadarbības iestāde uzkrās IS datus par noteiktajā atskaites periodā sasniegtajiem rezultātu rādītājiem, kas raksturo izdalīto pārtikas atbalstu un rezultātu rādītājiem, kas raksturo izdalīto pamata materiālo palīdzību.

(553) Lai nodrošinātu pārtikas atbalsta un pamata materiālās palīdzības sniegšanas uzraudzību, sadarbības iestāde sagatavos iekšējās procedūras aprakstu, nosakot kārtību, kādā tā nodrošinās IS 2014.-2020.gadam uzturēšanu un datu ievadi, kārtību, kādā tā izskatīs FS un PO progresa pārskatus.”;

* 1. izteikt 61. punkta pirmo un otro apakšpunktu šādā redakcijā:

“● sagatavošanās darbības Fonda ieviešanai - DP izstrāde, saskaņošana, ex-ante novērtējuma veikšana, ārējo un iekšējo normatīvo aktu, vadlīniju un procedūru izstrāde, pārvaldības un kontroles sistēmas apraksta izstrāde un atbilstības novērtēšana, dalība EK organizētos semināros un sanāksmēs.

● Fonda pārvaldība - darbību atlase, partnerorganizāciju atlase, informācijas, konsultāciju un apmācību nodrošināšana partnerorganizācijām (sadarbības iestāde rīkos kapacitātes paaugstināšanas pasākumus. Iespējamās tēmas: darbību ieviešanas, uzraudzības un novērtēšanas uzlabošana; dalīšanās ar veiksmīgo pieredzi), DP grozījumu sagatavošana, ārējo un iekšējo normatīvo aktu, vadlīniju un procedūru pilnveide atbilstoši nepieciešamībai vai kontrolējošo iestāžu ieteikumiem;”;

* 1. aizstāt 5.sadaļas 5.2. sadaļā “Finanšu plāns, kurā norādītas darbības programmas atbalsta kopējās finanšu apropriācijas par katru risinātās materiālās nenodrošinātības veidu, kā arī attiecīgi papildpasākumi (EUR)” vārdu “Mājsaimniecību” ar vārdu “Ģimeņu”.
  2. aizstāt visā tekstā vārdus “starpniekstruktūra” (attiecīgā locījumā) un “starpniekinstitūcija” (attiecīgā locījumā) ar vārdu “sadarbības iestāde” (attiecīgā locījumā).

1. Labklājības ministrijai nedēļas laikā iesniegt precizēto darbības programmu “Darbības programmā pārtikas un pamata materiālās palīdzības sniegšanai vistrūcīgākajām personām 2014.-2020.gada plānošanas periodā” Valsts kancelejā.

Ministru prezidente L.Straujuma

Labklājības ministrs U.Augulis

09.10.2015. 11:43

1487

Z.Kaljo

67021653, zane.kaljo@lm.gov.lv

1. Saskaņā ar Fonda regulas 32.panta 8.punktu. [↑](#footnote-ref-1)